****

**GUVERNUL REPUBLICII MOLDOVA**

**HOTĂRÂRE** **nr.\_\_\_\_**

**din 2025**

**Chișinău**

**Privind transmiterea unor bunuri imobile din proprietatea statului în proprietatea unității administrativ - teritoriale Crihana Veche, raionul Cahul cu modificarea anexei nr. 29, coloana 5 la Hotărârea Guvernului nr.351/2005 cu privire la aprobarea listelor bunurilor imobile proprietate publică a statului și la transmiterea unor bunuri imobile**

**-----------------------------------------------------------------**

În temeiul art. 8 alin. (1) și (2) din Legea nr. 523/1999 cu privire la proprietatea publică a unităților administrativ-teritoriale (Monitorul Oficial al Republicii Moldova, 1999, nr. 124-125, art. 611), cu modificările ulterioare, al art. 6 alin. (1) lit. a) și al art. 14 alin. (3) din Legea nr.121/2007 privind administrarea și deetatizarea proprietății publice (Monitorul Oficial al Republicii Moldova, 2007, nr. 90-93, art. 401), cu modificările ulterioare, Guvernul HOTĂRĂȘTE:

1. Se transmite, cu titlu gratuit, cu acordul Consiliului sătesc Crihana Veche, din proprietatea statului, administrarea Agenției Naționale pentru Cercetare și Dezvoltare, în proprietatea unității administrativ-teritoriale Crihana Veche, raionul Cahul, următoarele bunuri imobile:
   1. Clădirea administrativă cu numărul cadastral 1720101.433.01 (suprafața 1445.6 m.p.);
   2. Garaj cu numărul cadastral 1720101.433.02 (suprafața 29.1 m.p.);
   3. Garaj cu numărul cadastral 1720101.433.03 (suprafața 29.1 m.p.).
2. Agenția Națională pentru Cercetare și Dezvoltare în comun cu Consiliul sătesc Crihana Veche vor institui comisia de transmitere și, în termen de 30 de zile vor asigura transmiterea bunurilor imobile menționate la punctul 1, în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr.901/2015.
3. Modificarea anexei nr. 29, coloana 5 la Hotărârea Guvernului nr. 351/2005 cu privire la aprobarea listelor bunurilor imobile proprietate publică a statului și la transmiterea unor bunuri imobile (Monitorul Oficial al Republicii Moldova, 2005, nr. 129-131/1072 din 30.09.2005).

**Prim-ministru DORIN RECEAN**

Contrasemnează:

Ministrul justiției Veronica Mihailov-Moraru